HOROSCOP NATAL COMPLET
CRISTINA

Taur cu Ascendent în Gemeni(28:36)
Cap.I.PERSONALITATEA

1.Temperamentul

Ai o voinţă puternică, tenacitate, o rezistenţă excepţională, capacitate de a reuşi prin eforturile proprii; calmă, placidă, cu tact în rezolvarea problemelor; nu te hazardezi, eşti neîncrezătoare şi te bazezi foarte puţin pe alţii; în timp, ajungi la stabilitate financiară, chiar o mare bunăstare; ţii foarte mult la securitatea personală şi a familiei tale; eşti fidelă partenerului tău; generoasă, foarte bun administrator (persoana ideală pt. „operaţii financiare”); o gazdă perfectă, agreabilă; ai mult bun simţ şi bun gust(mâncare, modă,etc); îţi plac călătoriile şi eşti(dacă şofezi) un şofer prudent.

Calităţile tale sunt constanţă, răbdare, forţă statică concentrată şi fidelitate; stăpânirea şi respectul de sine produc un caracter calm, reflexiv, rareori eşti un  subiect al răbufnirilor violente, dar, ca în toate cazurile tipului placid, când te înfurii, furia ta devine redutabilă. Posibile defecte, tendinţe sunt spre materialism(avariţie şi meschinărie în mărunţişuri), neîncredere în corectitudinea celorlalţi; mobilitate şi adaptabilitate scăzute; tendinţă către complexe de inferioritate; bine disimulată, nesiguranţa în propriile tale forţe stă, de multe ori, la baza tendinţei către inerţie, tristeţe sau ignoranţă.

Eşti totuşi un suflet mărinimos; eşti împăciuitoare şi nonviolentă; atracţie către orice activitate legată de posibilitatea unui cât de mic câştig financiar; nu-ţi asumi riscuri inutile, acţionezi numai în cunoştinţă de cauză şi în tranzacţiile făcute, vei fi întotdeauna câştigătoare; simţi necesitatea de a fi stimulată; sub seninătatea ta eşti întotdeauna în gardă, iar calma mască pe care o afişezi, nu-ţi trădează sentimentele; atunci când faci confidenţe unei persoane, înseamnă că te leagă de aceasta o veritabilă prietenie, probată în timp; deşi nu eşti prea sociabilă, oamenii se simt atraşi de tine intuindu-ţi vigoarea; nu ai încredere decât în propriul tău raţionament.

Eşti o persoană calmă, echilibrată, care inspiră simpatie; indică apreciere ce poate conduce la popularitate, dar se pare că vei prefera să duci o viaţă calmă şi liniştită în loc să te evidenţiezi în lumea afacerilor sau în activităţi sociale; relaţiile de familie sunt marcate de înţelegere şi colaborare minunate între proprii tăi părinţi sau dacă aceasta nu s-a realizat, înseamnă succes în căsătoria ta. Din punct de vedere psihic, eşti o persoană sociabilă, sinceră în sentimente, cu un caracter echilibrat.

Posezi un deosebit simţ familial. Circumstanţele exterioare te fac să te schimbi enorm; posezi o doză considerabilă de emotivitate. Te simţi foarte legată de familia şi casa sa şi eşti ofamilistă şi o gazdă perfectă. În general, eşti timidă la pericole fizice, dar curajoasă în atitudini morale; ai, la nivel intim, un caracter schimbător, tristeţea şi veselia pot urma una după alta ca ploaia după un timp frumos.

Te caracterizezi prin bunătate, linişte, înţelegere, atracţie pentru lux şi confort. Dai dovadă de constanţă în sentimente, senzualitate puternică, indolenţă, tendinţă spre o viaţă cât mai variată, nehotărâre, capricii, nelinişte, intuiţie, hipersenzitivitate, mediumnitate, lipsă de simţ practic, complexe de inferioritate; se remarcă o tendinţă spre sacrificiu, imaginaţie foarte bogată, talente artistice, inspiraţie, muzicalitate, poezie; posibile stări confuze şi depresii nervoase cauzate de decepţii sentimentale; atitudinea şi reacţiile tale receptive, amicale şi blânde îi determină pe oameni să te perceapă ca o persoană îndatoritoare; comportamentului tău atent şi sincer, dar cam de neînţeles, nu i se răspunde cu aceeaşi monedă; grija ta faţă de latura materială se leagă de nevoia de securitate pentru a te putea dedica studiului/meditaţiei într-o atmosferă confortabilă; datorită imaginaţiei tale fertile şi sugestive, emoţiile şi trăirile tale traversează stări schimbătoare.
Ai un temperament iubitor, vitalitate, viaţă sentimentală agitată, predispoziţie spre a fi subjugată de sexul opus; eşti capabilă de orice în viaţă, foarte încăpăţânată, dacă reuşeşti să te mobilizezi spre ce doreşti să obţii; ai abilitate organizatorică, mult simţ practic; o căsătorie nu este prea trainică, unul din soţi putând fi infidel sau poate pretinde ceea ce nu poate oferi celalalt. 
2.Intelectul

Eşti o fire amabilă, sociabilă; asimilezi încet, dar sigur; reacţionezi cel mai bine la demonstraţii si aspecte vizuale; eşti mai lentă în gândire şi acţiune; ai mult simţ practic; eşti un spirit care-şi acordă răgazul să chibzuiască, dar de îndată ce ajungi la o hotărâre, e aproape la fel de greu să te facă cineva să ţi-o schimbi; crezi în vechea zicală:”Tăcerea e de aur!” şi ţii seama de ea în ceea ce priveşte problemele cu adevărat importante pentru tine sau pentru prietenii tăi; eşti un bun sfătuitor, căruia i se poate încredinţa o taină cu toata siguranţa; în general veselă, aspiri la o căsătorie fericită, dar nu poţi desparţi mariajul de bunăstarea materială şi dragostea de plăcere(sex).

Înclini totuşi spre o viaţă conservatoare, stagnantă sau lipsită de direcţie şi asta mai ales pentru faptul că te izolez sau ai un anturaj care nu te stimulează să evoluezi. Poate exista, din partea ta, o senzaţia că ştii tot ce ai nevoie ca să reuşeşti în viaţă şi asta nu favorizează evident abordarea unor noi domenii sau lărgirea orizontului.
Cap.II.VIAŢA SOCIALĂ, CARIERA şi BANII

1.Serviciul(ca subaltern) 

Serviciul presupune acţiune şi dificultăţi pentru a reuşi. Sunt evidente angajamentul şi seriozitatea în profesie, existând riscul să devii o dependentă de muncă. Ai capacitatea de a face constatări corecte, de a stabili ceea ce trebuie făcut, în mod rapid, ceea ce îţi este de mult ajutor în viaţa profesională.Adesea, munca ta implică o activitate de investigare, ca de pildă: jurnalismul, cercetarea, activitatea de laborator, de analiză de documente, etc. Munca trebuie să te ţină activă şi interesată ca să rămâi mulţumită de ceea ce faci şi să ai randamentul optim. Sunt posibile probleme de sănătate care îşi au originea în epuizarea energiei mentale şi asociate cu sensibilităţile sistemului tău nervos. Lipsa ta de răbdare face dificilă înţelegerea cu colegii de serviciu, mai ales când ei nu se achită de propriile lor sarcini.
Poţi avea o profesie neobişnuită, înclinaţie spre domenii moderne, de avangardă; independenţă, hipersensibilitate, capacitate mare de reorganizare si restructurare; te manifeşti ca o fire nervoasă, agitată, cu un mare consum de energie fizică şi mentală. De asemenea, chiar dacă există relaţii armonioase la locul de muncă, apar crize din senin şi poţi părăsi sau schimba cu uşurinţă mediul de lucru, la cea mai mică neplăcere. Există totuşi şanse de succes şi reuşită sunt în sfera muncii; activitatea profesională îţi aduce bucurie şi beneficii materiale; viaţa profesională va fi calmă, adesea monotonă. Pentru persoanele care trăiesc în mediul casnic sau un serviciu sedentar aduce optimism, calm, linişte şi predispoziţie la îngăşare(!)

2.Cariera(posibilitatea de a avansa) 

Nu vei urmări funcţii sau onoruri, ci vei juca un rol benefic, ajutând pe alţii în nevoie. Este propice o carieră administrativă în locuri izolate, închise, bine delimitate. În primul rând, doreşti să obţii o bună reputaţie, iar banii contează mai ales pentru sentimentul de securitate pe care ţi-l dau şi pentru faptul că îţi oferă libertate financiară şi astfel, nu depinzi de nimeni.  Există predispoziţie spre izolare voită sau silită şi te dezgustă zgomotul, mizeria sau luptele meschine pentru a reuşi în viaţă. Poţi proveni dintr-o familie cu statut bun în societate; alegerea carierei este adesea influenţată de femei; poţi avea succes prin afaceri comerciale sau/şi prin ajutor venit din partea femeilor; dorinţă de a fi cunoscută şi populară; te preocupi mai mult de latura socială şi cariera lăsând pe planul secundar viaţa particulară; în ciuda succeselor neaşteptate, destinul social este variabil, traversând mai multe schimbări de situaţie. 
3.Căştigurile şi pierderile 

Eşti o persoană cu o fire caldă, curtenitoare, amabilă, tolerantă, amuzantă, generoasă cu colegii şi cu cei apropiaţi, loială şi nobilă. Ai un puternic simţ de dreptate, eşti plină de compasiune, omenoasă, sinceră. Poziţia favorizează acumularea de avere şi succesul pe plan general. Reuşeşti de cele mai multe ori în ceea ce doreşti să faci, eşti apreciată şi te poţi bucura de un statut bun social sau profesional. 
Ai capacitatea de a media conflicte, de aceea poţi trece drept o persoană de încredere. Poziţia mai indică atracţie faţă de ştiinţă, faţă de ocupaţii intelectuale, fiind favorabilă avocaţilor, doctorilor şi oamenilor de ştiinţă. Există predispoziţie de a te căsători târziu sau să te căsătoreşti cu o persoană serioasă, rece. Saturn în Balanţă favorizează dobândirea de bogăţii şi situaţii bune în societate. Căsătoria implică totuşi dificultăţi, care se pot rezolva cu răbdare şi perseverenţă. Sunt posibile necazuri provocate de pierderea cuiva apropiat, despărţiri, contracte anulate, neplăceri în familie, probleme sau opoziţie în plan profesional.
Ai tendinţa să fii economă şi nu-ţi place să achiziţionezi lucruri inutile sau extravagante. Se pot obţine câştiguri prin comerţ şi prin investiţii durabile(case, pământuri,..). Familia este adesea un sprijin important pentru tine. Pe de altă parte, din cauza prudenţei excesive, poţi pierde şanse de a obţine câştiguri mai mari decât cele cu care eşti obişnuită. Te îngrijorezi adesea de lipsa banilor, chiar dacă ei nu-ţi lipsesc în realitate. Te poţi aştepta la ceva moştenire de la un membru apropiat al familiei, dar acest lucru nu va consta în ceva substanţial. Alteori, e posibil ca să apară tot felul de obstacole legate de moştenire sau chiar un litigiu, un proces legat de aceasta.
Cap.III.RELAŢIILE AFECTIVE

1.Dragostea 

În relaţii, eşti o companie veselă, îndreptată spre viaţa socială; îţi faci mulţi prieteni, îi seduci şi eşti amabilă cu toţi fără discernământ; predomină dragostea pentru joc, flirt; ai o maniera încântătoare de exprimare a afecţiunii, dar instabilitatea te poate conduce la ruperea multor relaţii;  multe relaţii sentimentale, mai ales în tinereţe; capacitate de adaptare, dorinţă permanentă de schimburi intelectuale cu partenerii. Te poţi bucura de satisfacţii şi de profit de pe urma călătoriilor sau a îndeletnicirilor specifice lui Mercur(cele care implică folosirea inteligenţei, adaptabilităţii şi a facultăilor de comunicare sau cele care implică dexteritate). De obicei, există mai multe surse de câştig, abordând mai multe ocupaţii. În cazul utilizării pozitive a afectivităţii, a sentimentelor pozitive şi a comunicării, sentimentele sunt rafinate, ideile sunt clare, dai dovadă de intuiţie, originalitate, simţ al umorului, prietenie şi sociabilitate. 

Există indiciu de dragoste târzie, dobândirea de trăsături precum  loialitate, raţiune, logică, responsabilitate, calm, modestie, siguranţă, caracter puternic, stăpânire a instinctelor şi senzualităţii; devii mai economă, prevăzătoare, cu abilitate pentru afaceri, ştiind să tragi foloase, profit; posibilă căsătorie cu o persoană mai în vârstă/matură sau avantaje create de o persoană mai în vârstă care ocupă o poziţie importantă ca funcţie sau stare materială; sentimente constante, fidelitate, bătrâneţe fericită sau maturitate în manifestări încă de la o vârstă fragedă; asocieri de afaceri reuşite, speculaţii norocoase. Uneori, poţi fi mai materialistă în dragoste.mAi un simţ al echilibrului, al ordinii şi proporţiilor şi apreciezi ceea ce durează. Crezi în dreptate şi fair-play, combinate cu simţ practic. Eşti o prietenă loială, căreia îi plac relaţiile de durată, profunde. Cei care nu te cunosc pot fi induşi în eroare de natura ta serioasă şi rezervată, considerându-te rece şi insensibilă. Ca rezultat, poţi să nu ai o viaţă sociala fericită. Eşti cumpătată, un judecător bun al caracterului altora şi ai tendinţa de a te dezvolta mai târziu din cauza unui sentiment înnăscut de singurătate. Aspectul este favorabil unei căsnicii care îmbină originalitatea cu romantismul; căsătorie subită şi legături în afara ei; posibil iubire platonică.
Problemele tale emoţionale sunt conectate la subconştient şi imaginaţie şi sunt deseori legate de experienţe din trecut. Sentimentele tale pot fi rănite foarte uşor, deseori fără o cauză reală, obiectivă. Există o luptă continuă între sentimentele tale şi intuiţie şi eşti uşor de dezamăgit. Dacă te simţi neapreciată, tinzi să-i blamezi pe ceilalţi. Trebuie să-ţi depăşeşti nesiguranţa şi să atingi un sentiment universal de dragoste şi compasiune. Poţi să-ţi dăruieşti dragostea fără discernământ sau în secret, ceea ce poate duce la scandal, dezonoare. Dezamăgirea în dragoste este deseori datorată datoriei karmice pe care o ai. Poţi să fii incorectă sau să ocoleşti adevărul în relaţia de căsătorie/parteneriat. În anumite conjuncturi, poţi fi leneşă sau sentimentală sau îţi poate lipsi disciplina ca să-ţi pui calităţile în practică. Îţi place viaţa confortabilă şi poţi să te fi născut într-o familie bogată sau în care ai fost răsfăţată. Trebuie să înveţi să discerni îin chestiunile financiare şi sentimentale. Trebuie să eviţi schemele de tipul „ a avea bani într-un mod rapid sau uşor”, în caz contrar vei fi înşelată. Ai o natură artistica, sensibilă şi câteodată eşti timidă şi retrasă. Ţi se pare greu să iei decizii. Idealurile tale sunt deseori de neatins, chiar de către tine însăţi.

Manifeşti solitudine afectivă; legături sobre, serioase şi durabile; dificultăţi în relaţiile cu copiii;  puţini copii şi/sau la o vârstă înaintată; detaşare sau îndepărtare de copii; eşti un spirit prevăzător, precaut; ai atracţie pentru persoane mai în vârstă sau mai tinere(diferenţă considerbilă de vârstă între parteneri); apare o  manifestare cenzurată a afectivităţii, inhibiţie erotică, frustrare; este însă o poziţie prielnică speculaţiilor bunurilor(case, pământuri).
Sunt prezente necazuri, întârzieri în dragoste, mai ales în prima tinereţe; dezamăgiri în dragoste sau impotenţă/frigiditate ca urmare a blocajelor emoţionale.

2.Căsătoria 

Te atrage un partener optimist, otimist, căruia îi place viaţa şi care iubeşte călătoriile sau ar putea fi un cetăţean străin; este vorba de un fel de afi care îţi lipseşte sau nu poţi să-l exprimi; doreşti ca el să fie tolerant şi să împărtăşeşti libertatea şi aventurile cu el; această legătură este, în general, instabilă şi plină de contraste. Adesea, indică o căsătorie înstărită, aducătoare de realizări materiale; contract, asociere sau căsătorie în străinătate sau emigrare; căsătorie după o lungă logodnă sau convieţuire.

Sunt posibile două uniuni/căsătorii(uniune, în sens astrologic, înseamnă relaţie de durată de convieţuire, dar nelegalizată).
Este o poziţie care tulbură totuşi căsnicia sau asocierea; indică o legătură fizică strânsă cu partenerul tău; ai o puternică intuiţie în ceea ce priveşte pe cei din jurul tău şi din această cauză eşti afectată puternic de dispoziţiile şi sentimentele lor; probabil un partener care călătoreşte mult sau are înclinaţii mai putin obişnuite. Îţi poţi întâlni partenerul în cadrul serviciului tău sau într-un domeniu medical; uneori, lucraţi împreună, după căsătorie; uneori, semnifică un partener cu sănătate fragilă; adesea, trebuie să ai grijă de el şi să-l serveşti. Diferite necazuri domestice; te căsătoreşti cu cineva aflat sub statutul tău social sau intelectual. 
Partenerii tăi tind să fie persoane cu imaginaţie şi unori chiar nişte visători. Ei sunt fiinţe sensibile, emotive, având adesea dificultăţi în a ajusta, a potrivi ceea ce simt cu realităţile aspre ale vieţii. În acelaşi mod, tu poţi fi persoana emotivă şi ataşată, dependentă de partenerii tăi şi să foloseşti legăturile tale ca un adăpost sigur care să te protejeze de mediul înconjurător. Ai nevoie să echilibrezi capacitatea ta de a iubi necondiţionat cu dragostea pentru tine însăţi şi increderea în forţele proprii. Cauţi stabilitate, siguranţă şi linişte prin legăturile tale intime. Încrederea completă, înţelegerea şi veneraţia pentru/din partea partenerul(ui) tău este ceea ce are semnificaţie şi valoare pentru tine. Dezamăgirea, retragerea, fuga de realitate în imaginaţie şi autoamăgire, martirizarea şi victimizarea apar când aceste aşteptări idealiste nu se îndeplinesc.

Îţi doreşti un partener responsabil, bine situat în ierarhia socială sau cu care să te mândreşti în societate; este posibil să lucrezi sau să ai o afacere împreună cu el; este probabil să-ţi găseşti partenerul de viaţă în mediul profesional sau la o reuniune, într-un loc public. Poţi fi atât de preocupată de responsabilităţile carierei tale încât să nu-ţi mai rămână timp şi energie pentru familie. Eşti foarte atentă cu privire la modul cum te prezinţi în societate şi doreşti să te încadrezi în ceea ce este moral, just. Partenerii de viaţă îţi pot aduce renume sau dimpotrivă îţi pot afecta buna reputaţie. Este posibil să lucrezi, la un moment dat, cu partenerul de viaţă sau pentru el(să-i fii subalternă); o altă variantă ar fi că îţi asumi responsabilităţi care aparţin acestuia. Căsătoria poate fi un mijloc, un prilej de a câştiga o anumită poziţie socială. Cele mai semnificative relaţii ale tale apar prin intermediul profesiei sau a carierei tale.
3.Sexul 

Există riscul să te laşi atrasă de porniri rebele sau să fii influenţată negativ de un/o prieten/ă sau să manifeşti atracţie către o cunoaştere interzisă. Încercările vor apare prin intermediul prietenilor (anturajului), prin informaţiile asimilate şi vor fi bruşte, relativ imprevizibile şi cu consecinţe fulgerătoare, explozive . Înclinaţie către originalitate neinspirată, porniri extravagante, nevoie obsesivă de libertate absolută. Se preconizează(în cazul unor aspecte puternic defavorabile), încercări legate de prieteni: trădări, separări dureroase; mare nervozitate, claustrofobie; trădări, independenţă sexuală; încercări bruşte, risc de divorţ.
Sunt posibile dificultăţi în ceea ce priveşte călătoriile în străinătate, relaţiile cu străinii, filosofia, spiritualitatea. Se cere reformularea credinţelor şi a idealurilor proprii, o depăşire de sine în domeniul mintal şi spiritual. Credinţa, concepţia de viaţă şi ritualul ocupă un loc important: poţi face naveta între ateism şi fanatism şi este posibil să-ţi schimbi religia. Alteori însă refuzi religia sau îţi renegi rădăcinile. Într-un fel sau altul, te-ai simţit refuzată, exclusă sau înghesuită între limitele unei religii sau a bisericii(două lucruri care nu coincid!). Călătoriile şi întâlnirile cu culturile străine cu culturile străine pot fi experienţe de iniţiere, dureroase, dar necesare!. Fie tu, fie părinţii tăi, te dezrădăcinezi de locurile natale. O lecţie de învăţat cu această poziţie este reprezentată de toleranţă şi dreptate.
Viaţa sexuală este însoţită adesea de decepţii. Manifeşti multă ambiţie de a depăşi dificultăţile financiare şi alte obstacole ale vieţii, moştenirile sunt mediocre, vin târziu sau nu-ţi aduc satisfacţii. Ai talentul de a administra banii altora.
Cap.IV.SĂNĂTATEA

1.Predispoziţii 

Fiecare persoană se naşte cu 5-6 puncte sensibile la nivel de sănătate şi care pot deveni puncte bolnave dacă nu-şi respectă misiunea pe care o are de îndeplinit în această viaţă(sensul Nodului Nord – vezi cap.V.Karma, pct.1)sau dacă comite alte greşeli pe parcursul acestei vieţi. Într-o astrogramă natală se văd toate predispoziţiile spre îmbolnăvire din cursul vieţii unei persoane, dar nu toate se vor manifesta la fel de puternic şi la acelaşi moment de timp.
Soarele guvernează vitalitatea arătând posibilitatea dezvoltării unor boli, Ascendentul guvernează corpul fizic, iar Luna procesele funcţionale ale corpului. Pentru o femeie, Luna şi Ascendentul sunt cele care arată cele mai importante tendinţe de îmbolnăvire, pe cînd Soarele se referă mai ales la problemele tatălui sau soţului.
 
Aspectele semnalate la acest capitol sunt predispoziţii, din care unele vor fi mai evidente, altele se pot manifesta într-o manieră mai uşoară, iar altele pot să nu fie prezente, în funcţie de câtă atenţie vei acorda trupului şi sufletului tău. De asemenea, predispoziţiilor care se repetă la mai multe aspecte, trebuie să li se acorde atenţie mai mare.
Soarele este în Taur, într-o casă a bolii şi într-o conjuncţie combustată cu Mercur retrograd. Sunt posibile probleme cu gâtul(inflamaţii, laringite, amigdalite); cu urechile(otite, surditate); disfuncţii tiroidiene(cu efect asupra regularităţii ciclului menstrual şi a fertilităţii); dureri ale cefei sau chiar cefalee(dureri de cap) cauzate de afecţiuni ale coloanei cervicale. Prin reacţia semnului opus, pot apare afecţiuni genito-urinare sau ale părţii terminale ale intestinului gros(colonul descendent şi rectul).

Ascendentul este în Gemeni şi face aspect dificil cu Neptun.

Punctele sensibile sunt: sistemul respirator(bronşite, astm, pleurezii, tuberculoză); mâinile(reumatism, deformări, accidente); tulburări nervoase; energetic: nevralgii(nevralgie de trigemen), sindroame de agitaţie, stomac sensibil. Sunt probleme fără gravitate şi care permit o recuperare bună datorită aspectelor favorabile cu Venus şi Neptun.
Luna este în  şi face aspecte nefavorabile cu Neptun şi cu Venus, dar calitatea acestor aspecte nu favorizează îmbolnăviri fizice, ci sensibilizează sistemul nervos.

2.Boli acute 

Există predispoziţii către probleme ale sinusurilor şi nasului(sinuzite, adenoidite, polipi, rinite), boli ale părţii terminale ale intestinului gros(hemoroizi, fistule, constipaţii cronice); probleme ale organelor genitale(chisturi, tumori benigne), ale vezicii urinare(cistite, calculi.

3.Boli cronice 

Problemele semnalate mai sus, la predispoziţiile Soarelui sunt întărite.

4.Accidente şi operaţii
Nu sunt indicii pentru asemenea evenimente.
Cap.V.KARMA

1.Sensul acestei vieţi 

Omul pe Pământ este compus din trup, suflet şi spirit. Trupul este supus legilor eredităţii, iar naşterea şi moartea îl guvernează. Sufletul este supus legilor

destinului pe care  omul şi-l creează singur(„cum îţi aşterni, aşa dormi!”). Acest destin creat de om se mai numeşte şi karmă. Spiritul este supus legilor reîncarnării, a vieţilor pământeşti repetate.

Omul, prin tot ce gândeşte, simte şi făptuieşte într-o întrupare, depune germeni pentru destinul său viitor. Karma reprezintă acumularea consecinţelor bune şi rele, generate de faptele spiritului pe parcursul reîncarnărilor sale.

Retrogradarea accentuează problemele. O greşeală dintr-o altă viaţă se întoarce împotriva persoanei respective. Ea este retrăită frustrant şi dureros în momentul morţii(la revizuirea vieţii), omul resimţind exact ce a simţit cel căruia i-a făcut rău. Rădăcina, cauza problemelor persistă în subconştient, determinând persoana respectivă să depună eforturi pentru a repara greşeala: el osilează între atitudinea din trecut şi ceea ce se aşteaptă de la el(dacă nu-şi învinge defectul, primeşte şi alte suferinţe mai acute).

Faptele bune rămân active şi apar în astrogramă sub forma unor caracteristici pozitive: planete aflate în domiciliu sau exaltare şi aspecte armonioase între planete(sextile, trigoane, conjuncţii pozitive).

Nodul Nord


Mitologia vechilor civilizaţii vorbeşte despre nodurile lunare sub numele de Axa Dragonului. În Apocalipsa, tratatul de creştinism iniţiatic al Sf.Ioan, se face o referire la aceste elemente sub numele de Axa Vieţii. Nodul Sud(NS), numit şi Coada Dragonului, reprezintă trecutul nostru, încarnarea trecută, marea greşeală a vieţii anterioare(karma). Nodul Nord(NN), numit şi Capul Dragonului, arată scopul acestei încarnări, ce avem de făcut, care este “muntele de urcat”, ce avem de realizat în această încarnare(dharma). 

 Fenomenul de reîncarnare este amintit în scrierile celebrului teolog Origene care a trăit în secolul IV şi în a cărui vastă operă găsim explicat, susţinut şi exemplificat cu texte originale ale Bibliei, tot ceea ce se poate cunoaşte despre acest subiect. Origene a fost sanctificat şi ulterior anatemizat de Biserica creştină. Biblia, în varianta sa originală, conţinea numeroase referiri la reîncarnare, considerând-o ca pe ceva firesc. La conciliul de la Constantinopol din anul 553, împăratul Justinian, pentru a satisface dorinţa de sanctificare a soţiei sale Teodora, a impus clerului să cenzureze din Sfânta Scriptură orice referire la reîncarnare. Împărăteasa Teodora, care în tinereţe profesase meseria de curtezană şi acumulase o karmă ce trebuia ispăşită, a dorit să elimine conceptul de reîncarnare pt. a putea fi sanctificată. Deşi cenzura aplicată asupra variantei iniţiale a cărţilor Bibliei a continuat, totuşi mai există şi în varianta atuală, cea aprobată de Sfâtul Sinod al B.O.R., referiri la acest concept:

“Şi Ioan, care de fapt era Ilie, dar ei nu l-au cunoscut” cu referire la Sf.Ioan Botezătorul.

“precum în cer, aşa şi pe pământ”(Tatăl nostru).

“Şi vor fi semne în Soare, în Lună şi în stele, iar pe pământ, spaimă şi nedumerire între oameni...” (cuvintele lui Isus – Evanghelia după Luca, 21:25).

“Unde este regele iudeilor, cel ce s-a născut? Căci am văzut la răsărit steaua lui şi am venit să ne închinăm lui”(Matei 2:2).

Nodul Sud răspunde la întrebarea: “Din ce cauză sunt aici, jos?”

Nodul Nord răspunde la întrebarea: “În ce direcţie trebuie să acţionez?”
Ai dificultăţi de comunicare şi îţi este greu să îţi modifici părerile sau să accepţi sfaturile celorlalţi; îţi este greu să te acomodezi şi te străduieşti să ai relaţii cât mai independente de ceilalţi, simţindu-te incomodată de rolurile de subaltern sau executant; eşti mereu veselă, optimistă şi creezi în jurul tău o atmosferă de optimism şi amabilitate; ai un mare bagaj informaţional pt. că rolul vieţii anterioare a fost studiul; trebuie să îţi construieşti o autocritică sănătoasă prin lărgirea cunoştinţelor, prin observarea celor din jur şi ţinând cont şi de părerile lor; trebuie să înveţi să fii mai tolerantă faţă de ei; ai tendinţa de a-ţi impune propria lege şi să consideri că tu eşti singura deţinătoare a adevărului; trebuie să ai mai multă răbdare înainte de a-ţi forma o părere şi să renunţi în a-i mai judeca pe alţii; lipsa simţului diplomatic şi manifestările exaltate îţi pot provoca multe conflicte; deşi îţi doreşti să fii liberă şi independentă, situaţiile din această viaţă te vor împiedica să obţii aceste lucruri; ai de învăţat lecţia toleranţei, mai ales faţă de cei apropiaţi: părinţi, fraţi, surori, soţ/partener.

Dorinţa de libertate şi strădania către independenţă provin din vieţile anterioare. Aparenţa sigură şi modul său de exprimare îndrăzneţ ai reuşit să le dobândeşti de-a lungul mai multor încarnări. Tocmai de aceea, astăzi ai greutăţi în schimbarea punctului de vedere personal şi în a primi sfaturi de la alţii. Şi în prezent îţi este greu cu acomodarea, străduidu-te să fii independentă cu anturajul, iar în situaţiile de subordonat nu te simţi în largul tău. Prima parte a actualei încarnări este definită în mare măsură de aceste caracteristici. Modul tău de a-i judeca pe alţii rapid şi nefondat, declaraţiile tale categorice duc şi astăzi la conflicte. Dai o importanţă prea mare propriei persoane şi deseori îţi supraestimezi capacităţile. Trebuie să-ţi învingi aceste caracteristici, una din misiunile încarnării actuale fiind formarea unei autocritici sănătoase. Acest lucru nu este cu putinţă decât dacă îţi dezvolţi în continuare şi în permanenţă cunoştinţele acumulate şi ţii cont şi de părerea altora. În încarnarea actuală, deseori eşti obligat să-ţi judece propriile convingeri şi să fii mai tolerantă cu ceilalţi. Şi astăzi ai tendinţa de a generaliza propriile adevăruri şi să le crezi mereu valabile. 
Trebuie să obţii cunoştinţe pe mai multe planuri, pentru ca să-ţi poţi crea o părere, trebuind în acelaşi timp să eviţi să-i judeci pe ceilalţi. Lipsa de diplomaţie şi comportamentul de superioritate îţi pot produce multe conflicte. Te caracterizează dorinţa de libertate şi iubirea de viaţă, dar condiţiile te vor împiedica mult timp în realizarea idealurilor sale. Anturajul sau legăturile cu fraţii vor avea o mare influenţă asupra ţelului tău de viaţă.Trebuie să înveţi să renunţi la critica excesivă şi la intoleranţă; va trebui să acorzi importanţă trăirilor emoţionale şi vieţii spirituale, numai astfel putând să-ţi rezolvi problemele; este posibil să studezi ştiinţele spirituale, alegând o viaţă izolată, cel puţin pentru o perioadă. Îţi poţi găsi cel mai bun sens în viaţă într-o poziţie în care te angajezi voluntar în serviciul societăţii sau al celor din jur, adesea în domenii în care trebuie să te sacrifici într-un fel pentru a alina suferinţele celorlalţi şi a le rezolva altora problemele. Te poţi regăsi mai bine atunci când lucrezi singură, izolată, sau când te retragi pentru o vreme din mediul tău obişnuit pentru a reflecta asupra unor lucruri importante pe care simţi că ar trebui să le faci. 
Uneori, te orientezi spre obiective care par să te respingă, dar asta numai până când înveţi să le abordezi dintr-un punct de vedere altruist şi ca pe îndatoriri faţă de ceilalţi sau faţă de tine. Poţi învăţa mult din crize sau din suferinţe de durată, ale altora sau ale tale şi trebuie să-ţi dezvolţi un comportament pozitiv căci eşti expusă la lovituri din partea anturajului, care se datorează doar propriilor tale sentimente şi idei negative sau limitate.  Sunt frecvente câştigurile prin ocupaţii izolate sau prin metode secrete, departe de privirile publicului. Sensurile generale sunt: zbucium sufletesc, frământare, necaz având drept cauze gelozie, ostilitate, piedici diverse; greutăţi frecvente, care sunt învinse în cele din urmă.
2.Datorii karmice 
O planetă retrogradă(mişcarea este aparentă) are o implicaţie karmică arătând planul în care, într-o viaţă sau chiar mai multe anterioare, s-au acumulat greşeli, erori care acum te presează să le repari. Mai importante sunt retrogradările planetelor personale(Mercur,Venus, Marte) care arată o karmă individuală(greşeli tale proprii). Jupiter şi Saturn arată o karmă relaţională(greşeli determinate de atitudinea şi faptele dvs faţă de alte persoane). Uranus, Neptun şi Pluton arată o karmă de grup(greşeli de grup, prin apartenenţă la un clan, familie, grup religios sau prin complicitate la un mod gresit de viaţă). O persoană poate să nu aibă nici o planetă retrogradă, una sau mai multe planete retrograde.

Planetele tale retrograde sunt Mercur, Jupiter, Saturn, Uranus şi Pluton. Sunt implicate axele serviciului, a sănătăţii şi a iubirii.
Mercur retrograd arată că nu ştii să-ţi utilizezi corect capacităţile de comunicare şi cele mentale. Trebuie să înveţi să-ţi dezvolţi o modalitate de comunicare mai concretă, mai eficientă, prin care să te faci mai uşor înţeleasă. Totul are la origine o incapacitate de comunicare moştenită din viaţa anterioară. Odată cu trecerea vârstei vei deveni mai matură şi mai organizată, pentru că spiritul haotic e posibil să se manifeste mai mult în tinereţe şi în copilărie, fiind posibil ca în această perioadă a vieţii să fi creat mari probleme celor care se ocupau de educaţia ta: părinţi, profesori. Ai un blocaj de comunicare care se poate manifesta într-unul din aceste moduri: timiditate, exprimare greoaie, probleme de dicţie, minciună, calomnie, insultă, deci îţi foloseşti calităţile de exprimare sau/şi inteligenţa într-un mod incorect. Nu trebuie să eviţi comunicarea prin izolare sau fugă de lume, pentru că eschiva blochează şansele tale de a depăşi acest handicap. Adesea, nu reuşeşti să îţi coordonezi corect viaţa, uneori fiind complet în afara timpului şi spaţiului în care trăieşti. Trebuie să cauţi o modalitate de a comunica mai eficient printr-o forma artistică(muzică, scris, poezie), printr-o activitate de studiu pe termen lung sau printr-un job în care să fii nevoită să comunici cu oamenii. Mercur retrograd indică, în primul rând, o minte îndreptată spre interior către introspecţie şi autoanaliză.
 
Alt grup de retrograde conferă intuiţie, originalitate, tendinţe reformatoare; îţi aduce beneficii şi avantaje bruşte şi neobişnuite. Te opui modului tradiţional sau prestabilit de realizare a lucrurilor. Aspectul combină pasiunea cu gândirea; eşti o fire care are nevoie de multă independenţă în modul de lucru. Treci drept o persoană originală sau chiar excentrică. Se remarcă la maturitate(35-42 de ani), evenimente care te forţează să-ţi schimbi orientările şi idealurile ca refuz al unei tendinţe de a te bloca la un anumit nivel. Aspectul mai este un indiciu al moştenirilor şi al succesului.


Alt grup de retograde are un efect de constrângere în domeniul relaţiilor; favorizează frigiditatea; apar relaţii prin care eşti forţată să te schimbi, dar trecutul, tradiţia, educaţia te inhibă şi frânează schimbarea.

Vesta(Maria Onea)

